In 1 Kronieke 5:20 lees ons: “Hulle het God in die stryd aangeroep en Hy het hulle verhoor omdat hulle hulle vertroue in Hom gestel het.” Omdat hulle Hom aangeroep het en omdat hulle Hom vertrou het, het Hy aan hulle die oorwinning gegee. Buiten vir die oorwinning wat behaal is, het hulle sowat 50 000 kamele, 250 000 stuks kleinvee en 2000 donkies in die veldslag gebuit.
Ons almal was al in ’n “veldslag” betrokke. Dalk is joune nie ’n fisiese oorlog nie, maar ons veg gereeld emosionele veldslae en die “wat as”-gedagtes kan ons verseker net so angstig en vreesbevange maak soos wanneer ’n see van krygers op ons afgestorm kom.